CELEX: 62010TN0503
Language: fi
Date: 2010-10-21 00:00:00
Title: Asia T-503/10: Kanne 21.10.2010 — IDT Biologika v. komissio

18.12.2010   
            
            
               FI
            
            
               Euroopan unionin virallinen lehti
            
            
               C 346/54
            
         Kanne 21.10.2010 — IDT Biologika v. komissio
   (Asia T-503/10)
   ()
   2010/C 346/106
   Oikeudenkäyntikieli: saksa
   
      Asianosaiset
   
   
      Kantaja: IDT Biologika GmbH (Dessau-Roßlau, Saksa) (edustajat: asianajajat R. Groß ja T. Kroupa)
   
      Vastaaja: Euroopan komissio
   
      Vaatimukset
   
   
               —
            
            
               Euroopan Unionin Serbian-lähetystön 10.8.2010 tekemä päätös, jolla tarjouskilpailussa viite EuropAid/129809/C/SUP/RS, joka koskee vesikauhurokotteen toimittamista Serbian tasavallan maatalous-, metsätalous-, ja vesihuoltoministeriölle, IDT Biologika GmbH:n osan nro 1 osalta jättämä tarjous hylättiin, ja kyseinen sopimus päätettiin tehdä eri firmoista koostuvan ja ”Biovet a.s.”:n johdon alla toimivan yhteenliittymän kanssa, kumotaan
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja riitauttaa 10.8.2010 tehdyn komission päätöksen, jossa vesikauhurokotteen toimittamista koskevan tarjouskilpailun (julkaisemista koskeva viitenumero EuropAid/129809/C/SUP/RS) puitteissa päätettiin valita muu tarjoaja kuin kantaja.
   Kanteensa perusteluina kantaja esittää, että asiassa on rikottu asetuksen (EY, Euratom) N:o 2342/2002 (1) 252 artiklan 3 kohtaa, koska tarjouskilpailun voittanut tarjous ei täytä tarjousasiakirjoissa eriteltyjä teknisiä vaatimuksia tarjotulta rokotteelta vaaditusta ei-virulenssista ihmisille tai vaadittujen lupien osalta ja se olisi pitänyt siitä syystä pakosta jättää ottamatta huomioon.
   Kantajan käsityksen mukaan kysymyksessä on vielä asetuksen (EY, Euratom) N:o 1605/2002 (2) 89 artiklan 1 kohdan mukaisen tasapuolisen kohtelun periaatteen ja avoimuuden periaatteen loukkaaminen, koska yksistään kantajan tarjous täyttää kaikki teknisen eritelmän osalta asetetut vaatimukset ja kuitenkin valittiin toinen tarjous.
   
      (1)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EUVL L 357, s. 1).
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).